joelniklaus/EU_Wikipedias huggingface dataset:
Informatikos ir ryšių departamentas

Informatikos ir ryšių departamentas – vidaus reikalų įstaiga, administruojanti Vidaus reikalų informacinę sistemą, Vidaus reikalų telekomunikacinį ir Radijo ryšio tinklus, Lietuvos nacionalinę Šengeno informacinę sistemą.

Istorija 

Departamentas įkurtas 1994 m. reorganizavus Informatikos tarnybą prie Lietuvos Respublikos vidaus reikalų ministerijos, Lietuvos Respublikos vidaus reikalų ministerijos Ryšių tarnybą bei Lietuvos Respublikos vidaus reikalų ministerijos Ryšių mazgą.

Nuo 2003 m. valdo Užsieniečių registrą. 2007 m. Lietuvai tapus Šengeno erdvės nare, įstaiga ėmė administruoti Lietuvos nacionalinę Šengeno informacinę sistemą.

Direktoriai 

 Ildefonsas Barauskas – 1994–1997 m.
 Vytautas Bracas – 1997–1999 m.
 Aurelijus Racevičius – 1999–2000 m.
 Vygantas Ivanauskas – 2000–2012 m.
 Gintaras Čiurlionis - 2012–2015 m.
 Evaldas Serbenta – nuo 2015 m.

Nuorodos 

Departamento tinklalapis

Šaltiniai 

Lietuvos Respublikos vidaus reikalų ministerija
Kyrie Irving

Kairis Endriu Irvingas  (; g. 1992 m. kovo 23 d.) – JAV krepšininkas, atstovaujantis Bruklino „Nets“ ekipai. Iki 2017 m. rungtyniavo Klivlando „Cavaliers“ gretose, su kuria 2016 m. tapo NBA čempionu.

Po sėkmingiausio karjeroje 2016–2017 m. sezono nusprendė nebebūti „Cavs“ lyderio LeBron James šešėlyje ir pareikalavo, kad būtų išmainytas. Jo prašymas patenkintas 2017 m. rugpjūčio 22 d., kai po mainų, į kuriuos taip pat buvo įtraukti Bostono „Celtics“ žaidėjai Isaiah Thomas, Jae Crowder, Ante Žižić ir 2018 m. NBA naujokų biržos pirmojo rato šaukimas, persikėlė į Bostono „Celtics“ gretas.

Pasiekimai 

 2016 m. NBA čempionas
 4 kartus dalyvavo NBA Visų žvaigždžių rungtynėse (2013–2015, 2017– m.)
 2014 m. pripažintas JAV metų krepšininku
 2014 m. FIBA pasaulio krepšinio čempionato naudingiausio žaidėjo apdovanojimas
 2014 m. NBA Visų žvaigždžių rungtynių naudingiausio žaidėjo apdovanojimas
 2013 m. NBA tritaškių konkurso nugalėtojas
 2012 m. NBA metų naujokas
 2012 m. NBA Kylančių žvaigždžių konkurso nugalėtojas

Išnašos 

Irving, K
Venciūnų koplyčia

Venciūnų koplyčia – veikianti katalikų koplyčia Venciūnuose, Alovės seniūnijoje, Alytaus rajone. Koplyčia stovi vidury gyvenvietės, apie 1 km į šiaurės rytus nuo kelio . Priklauso Alytaus Šv. Liudviko parapijai. Koplyčioje nuolat vyksta savaitinės pamaldos, kurias aptarnauja atvykstantis kunigas iš Alytaus.

Koplyčia veikia buvusiuose kaimo kultūros namuose. Statinys pritaikytas atlikti religinėms apeigoms, yra būtiniausias bažnytinis inventorius. Koplyčia medinė, su bokšteliu ant kraigo ir jame pakabintu varpeliu. Altoriaus vietoje pakabintas kryžius su Nukryžiuotoju, kampuose pastatytos šventųjų skulptūros. Ant šoninių sienų iškabinti kuklūs paveikslai, vaizduojantys kryžiaus kelio stotis. Prie galinės sienos pastatyta klausykla. Mūriniame priestate įrengta bendruomenės šarvojimo salė.

Istorija 

Koplyčia įsteigta 1995 m. vietos bendruomenės iniciatyva, kai tuo metu Venciūnuose gyveno apie 500 žmonių. Jos įrengimui buvo panaudotas uždarytų kultūros namų pastatas – sovietmečiu perstatytas Vincentui Kirvelevičiui priklausęs namas. Iš rėmėjų, gretimos Alovės parapijos gauti kai kurie reikalingi daiktai, puošybos elementai. Koplyčią 1995 m. gegužės 6 d. pašventino Kaišiadorių vyskupas Juozapas Matulaitis.

Šaltiniai 

Alytaus rajono koplyčios
1941 m. Lietuvos šachmatų čempionatas

1941 m. Lietuvos šachmatų čempionatas – tai 10-asis Lietuvos vyrų šachmatų čempionatas.
Jis vyko Kaune, 1941 m. vasario 25 – kovo 16 d.

Čempionate žaidė 13 dalyvių: trys vilniečiai, devyni kauniečiai, ir vienas žaidėjas iš Tauragės. Tarp jų – septyni 1938 m. Lietuvos čempionato žaidėjai: Povilas Vaitonis, Romanas Arlauskas, Simonas Disleris, Leonardas Abramavičius, V. Skibiniauskas, Povilas Tautvaišas, Gutmanas.

Nuo 1941 m. Lietuvos čempionui išaiškinti nebebuvo rengiami pirmenybių nugalėtojo mačai su čempiono vardą ginančiu šachmatininku – Lietuvos čempionu tapdavo čempionato turnyrą laimėjęs dalyvis. 

Pagal šią tvarką 1941 m. Lietuvos čempionu tapo Isakas Vistaneckis, surinkęs 10,5 taško iš 12 galimų, antras liko Povilas Vaitonis – 10 taškų, trečias – Romanas Arlauskas – 7,5 taško.

Lentelė

Šaltiniai
Henry Morgenthau

Henris Morgentau (t. p. Henris Morgentas, , g. 1891 m. gegužės 11 d. – 1967 m. vasario 6 d.) – JAV politikas, valstybės veikėjas, Iždo sekretorius JAV prezidento F. Ruzvelto administracijoje.

Biografija 
Gimė JAV žydų verslininko ir diplomato, JAV ambasadoriaus Osmanų imperijoje H. Morgentau vyresniojo šeimoje. Mokėsi nepriklausomoje Niujorko Dwighto mokykloje. Studijavo architektūrą ir žemės ūkį Kornelio universitete. 1913 m. susipažino ir susidraugavo su F. Ruzveltu. Baigęs mokslus, savo ūkyje augino kalėdines eglutes. Nuo 1922 m. vadovavo žurnalui „American Agriculturalist“. 1929 m. F. Ruzveltas, tuomet tapęs Niujorko valstijos gubernatoriumi, jį paskyrė savo patarėju. 1934 m. F. Ruzveltas, kiek anksčiau išrinktas JAV prezidentu, paskyrė H. Morgentau JAV iždo sekretoriumi. Nepritarė kai kuriems F. Ruzvelto Naujojo kurso reformų programos punktams. Laikėsi konservatyvios fiskalinės politikos. Sukūrė naują JAV socialinio draudimo programą. Kovojo su korupcijos apraiškomis vyriausybėje. Siekdamas finansuoti Antrojo pasaulinio karo išlaidas, 1941 m. išleido JAV karo obligacijas. 1944 m. parengė pokarinės Vokietijos pertvarkymo planą, vėliau  pavadintą jo vardu.  Plane buvo numatyta Vokietiją padalinti, demilitarizuoti, likviduoti jos sunkiąją pramonę, paversti žemės ūkio kraštu. Pateiktas plano projektas buvo kritikuojamas, tačiau po Antrojo pasaulinio karo dalis plano elementų buvo realizuota, decentralizavus Vokietijos bankų sistemą, uždraudus jos užsienio prekybą, sumažinus importą bei įvedus griežtą mokesčių politiką. Laikinai vadovavo 1944 m. liepą surengtai Breton Vudso konferencijai, kurios metu buvo įkurta Breton Vudso sistema, Tarptautinis valiutos fondas ir Tarptautinis rekonstrukcijos ir plėtros bankas. Naujuoju JAV prezidentu tapus H. Trumenui, atsistatydino iš užimamų pareigų.

Šaltiniai 

JAV iždo sekretoriai
JAV politikai
JAV verslininkai
Evol

Evol (rašoma EVOL) – ketvirtasis studijinis amerikiečių reperio Future albumas, išleistas 2016 m. vasario 6 d. Albumas buvo išleistas praėjus vos septyniems mėnesiam nuo atlikėjo ankstesniojo albumo „DS2“ išleidimo, penkiems mėnesiams nuo bendro albumo kartu su atlikėju Drake „What a Time to Be Alive“ bei beveik trims savaitėms nuo dainų rinkinio „Purple Reign“. Albumas pirmąkartą buvo sugrotas DJ Khaled radijo laidoje „We The Best“.

„Evol“ sulaukė daugiausia teigiamų kritikų įvertinimų ir, per pirmąją pardavimų savaitę JAV pardavus 100 tūkstančių kopijų, debiutavo pirmoje „Billboard 200“ reitingo vietoje. Tai buvo trečiasis Future albumas, pasiekęs reitingo viršūnę.

Dainų sąrašas 

2016 albumai
Eičiūnų koplyčia

Eičiūnų koplyčia – veikianti katalikų koplyčia Alytaus rajone, Butrimonių seniūnijoje, Eičiūnų kaime, 5 km į rytus nuo Butrimonių, 200 m į pietus nuo kelio . Priklauso Pivašiūnų Švč. Mergelės Marijos Ėmimo į dangų parapijai.

Eičiūnų koplyčioje vyksta savaitinės pamaldos. Šv. Mišios aukojamos sekmadieniais, o vaikų ir jaunimo šv. Mišios – kiekvieno mėnesio antrą sekmadienį. Kaišiadorių vyskupo leidimu joje pravedami ir svarbiausi kaimo bendruomenės kultūriniai renginiai: saviveiklininkų koncertais koplyčioje paminimos Lietuvos nepriklausomybės, Motinos, Tėvo dienos, vyksta Joninių, Derliaus ir Kaimo šventės.

Istorija 

Eičiūnų koplyčia įkurta 1996 m. buvusiuose kultūros namų ir žemės ūkio bendrovės „Viltis“  administracijos pastatuose. Tuo metu piniginiu vienetu buvusiais pajais eičiūniškiai ir aplinkinių kaimų gyventojai išsipirko buvusį sovietinį kultūros namų pastatą. Vėliau organizuota ne viena rinkliava įvairiems statinio rekonstrukcijos darbams. 1996 m. bendruomenės narių iniciatyvos ir aukų dėka prie koplyčios pastatytas didelis ąžuolinis kryžius, kaip atsiribojimo nuo praeities ir ateities vilčių simbolis (aut. Algirdas Judickas, jis taip pat išdrožė kryžiaus kelio stotis). Meistras J. Ališauskas pagamino altorių, koplyčią papuošė dailininkės Leokadijos Belvertaitės sukurtas Švč. Mergelės Marijos su kūdikėliu paveikslas. Didžiausias pastato remonto darbų organizatorius ir rėmėjas buvo Pivašiūnų parapijos klebonas monsinjoras Vincas Baublys.

1997 m. koplyčios presbiterijos grindys padengtos ąžuolo parketu, nesėkmingai bandytas suremontuoti buvęs plokščias pastato stogas. 1998 m. atlikta pastato stogo rekonstrukcija. Virš koplyčios iškilo aukštas šiuolaikine skardos danga dengtas šlaitinis stogas. Eičiūnų koplyčia tapo iškiliausiu kaimo pastatu. 1999 m. koplyčioje sudėti naujo dizaino mediniai langai (arch. I. Andriulionytė). 2000 m. pradžioje atlikti koplyčios vidaus apdailos darbai, buvusios kino aparatinės vietoje įrengta patalpa suaugusiųjų chorui. bažnytinės melodijos atliekamos elektriniais vargonėliais.

2000 m. kovo 4 d., Šv. Kazimiero, jaunimo globėjo, dieną, įvyko pirmosios jaunimo šv. Mišios.

Nuorodos 

 Pivašiūnų parapija. Eičiūnų bendruomenė
 Eičiūnuose - amžiaus statyba, 2009 m.

Alytaus rajono koplyčios
Vorochta

Vorochta () – miesto tipo gyvenvietė pietvakarių Ukrainoje, Ivano Frankivsko srityje, 95 km į pietus nuo Ivano Frankivsko. Tai kalnų klimatinis kurortas, įsikūręs šiauriniuose Miškingųjų Karpatų šlaituose, 850 m aukštyje, prie Pruto aukštupio. Geležinkelio stotis, praeina Kremencų–Kosovo plentas. Veikia kalnų slidinėjimo centras, sanatorijos, keltuvai. Yra sportinė–turistinė bazė, iš kurios rengiami žygiai į Hoverlos kalną. Yra 3 cerkvės.

Istorija 

1884 m. Vorochtą pasiekė geležinkelis, pradėjo vystytis turizmas. Miesto tipo gyvenvietės statusas suteiktas 1960 m.

Šaltiniai 

Ivano Frankivsko srities gyvenvietės
Ukrainos kurortai
Fraktalinis menas

Fraktalinis menas – algoritminio meno forma, kuriama apskaičiuojant fraktalinius objektus ir juos pateikiant kaip nejudrų vaizdą, animaciją arba daugialypės terpės (multimedijos) kūrinį. Fraktalinis menas ėmė plėtotis nuo XX a. IX dešimtmečio. Tai kompiuterinio ir skaitmeninio meno žanras, kuris yra naujojo daugialypės terpės meno dalis. Julia aibė ir Mandelbroto aibė gali būti laikomos fraktalinio meno klasikiniais pavyzdžiais. Fraktalinis menas (ypač Vakaruose) nėra piešiamas arba tapomas rankiniu būdu. Paprastai jis kuriamas pasitelkiant fraktalų generavimo programinę įrangą, kartojant tris fazes: nustatant atitinkamos programinės įrangos parametrus; nustatant reikiamą skaičiavimo laiką; įvertinant rezultatą. Kartais naudojamos kitos grafinės programos gautiems vaizdams keisti. Tai vadinama pofraktaliniu apdorojimu. Į fraktalinio meno kūrinį taip pat galima įterpti ir nefraktaliniu būdu sukurtų kūrinių. Manoma, kad fraktalinis menas negali būti kuriamas be kompiuterio, nes reikalingos šio prietaiso skaičiavimų galimybės. Fraktalai generuojami taikant iteracinius metodus, kuriais sprendžiamos netiesinės ir polinominės lygtys. Fraktalas yra sudėtinis geometrinis darinys, kurio atskiri fragmentai yra panašūs arba identiški visumai arba kitiems fragmentams. Pagrindinė fraktalų bendra savybė yra panašumas į save, t. y. išdidinta maža geometrinės struktūros dalis atrodo identiška didesnei daliai. Viena pirmųjų fraktalinio meno parodų vadinosi „Map Art“ („Meno žemėlapis“). Tai buvo Brėmeno universiteto matematikų Heinzo-Otto Peitgeno ir Michaelio M. Richterio darbų kilnojamoji ekspozicija (1981–1985 m.). Autoriai pastebėjo, kad atvaizdai parodos lankytojams atrodė ne tik gražūs, bet taip pat jiems buvo įdomu sužinoti, kaip šie darbai buvo sukurti. Bene pirmoji fraktalinio meno paroda Lietuvoje buvo surengta 2015 m. Vilniuje. Autorius – KTU taikomosios matematikos absolventas Rytis Bartkus.

Galerija

Šaltiniai 

Menas
Atvaizdžiai
Bronius Jankauskas

Bronius Jankauskas (1913 m. rugpjūčio 4 d. Liepojoje, Latvijoje – 1992 m. Kalugoje, Rusijoje) – FK Šančių „Kovas“ vartininkas.

Biografija 
Bronius Jankauskas 1926 m. atvyko į Lietuvą, apsigyveno Kaune. Mokėsi Šančių gimnazijoje. 1932 m. baigė Aukštesn. technikos m-klą Kaune. Dirbo Kauno miesto savivaldybėje. 1934 m. rugsėjo 18 d. pašauktas į karinę tarnybą ir pasiųstas į Karo mokyklą. 1935 m. rugsėjo 15 d. ją baigus (X asp. laida) suteiktas pionierių ats. jaun. leitenanto laipsnis ir paleistas į inžinerijos karininkų atsargą. Grįžo į darbą savivaldybėje. Nuo 1938 m. Geležinkelių technikos kelių valdybos inžinierius. Nuo 1939 m. rugsėjo 16 d. LŠS 1 Kauno rinktinės 5 inž. kuopos narys, Šančių ŠS „Kovo“ futbolo komandos vartininkas. 1941 m. birželio 23-28 d. dalyvavo sukilime prieš sovietus Šančiuose. 1944 m. gruodžio 21 d. suimtas ir kalintas Kauno kalėjime. 1945 m. birželio 18 NKVD Karo teismo nuteistas 10 metų kalėti su teisių praradimu 5 metams. 1945 m. rugpjūčio 3 d. buvo išvežtas į Vorkutlagą, dalyvavo kalinių sukilime. 1954 m. rugsėjo 11 d. iš įkalinimo vietos paleistas, bet paliktas tremtyje Vorkutoje. Neleidus grįžti į Lietuvą apsigyveno Kalugoje, ten mirė ir palaidotas.
1992 m. birželio 4 d. Lietuvos AT reabilituotas.

Žmona – Ona Šliumpaitė (1917–1973). Sūnūs – Romualdas (1938), Bronislovas (1940), Zigmas (1943–2010). Dukros – Irena (1942–2014), Genovaitė (1945–1947).

Šaltiniai 
 Bronius Jankauskas // www.worldfootball.net
 Bronius Jankauskas // lfe.lt
 
Lietuvos futbolininkai
Lietuvos rezistentai
Saliamonas Baltūsis

Saliamonas Baltūsis (1899 m. balandžio 23 d. Skučiškėje – 1972 m. gruodžio 4 d. JAV) – Lietuvos teisininkas, kalbininkas, visuomenininkas.

1915–1918 m. mokėsi Pilviškių vaistinėje. 1921 m. baigė Marijampolės gimnaziją, tuo metu buvo aktyviai įsitraukęs į Aušrininkų veiklą. 1922–1926 m. dirbo korektoriumi, kalbos taisytoju, sekretoriumi, redaktoriumi Švietimo ministerijos Knygų leidimo komisijoje korektoriumi, kalbos taisytoju, sekretoriumi, redaktoriumi ir švietimo Darbo bendradarbiu. 1926 m. baigė Lietuvos universiteto Teisės fakultetą. 1926–1927 m. dirbo Kauno apygardos teismo sekretoriumi, 1927–1931 – Marijampolės taikos teisėju. 1931–1934 Kauno apygardos teismo teisėjas ir vyriausias žemės tvarkymo komisijos narys, 1934–1938 m. Lietuvos Apeliacinių Rūmų teisėjas, 1939–1941 m. Vyriausio Lietuvos Tribunolo teisėjas. 1941 1944 Apeliacinių Rūmų pirm. ir teisėjų eg-zamininės komisijos pirm. 1940–1941 m. Vilniaus universiteto Teisės fakulteto docentas. Bendradarbiavo „Švietimo darbe“. Per karą pasitraukė į Vakarus.

Gyvendamas Lietuvoje buvo įsitraukęs į Aušrininkų organizacijos, vėliau – Valstiečių Liaudininkų Sąjungos, Lietuvos teisininkų draugijos veiklą (pastarojoje buvo jos revizijos komisijos narys). Pasitraukęs į Vakarus pora metų buvo VLIKo kontrolės komisijos narys, VLIKo konferencijų dalyvis, vienas iš Lietuvos Teisininkų Draugijos tremtyje organizatorių ir pirmasis jos pirmininkas. Organizavo Lietuvių Bendruomenės Vyriausiąjį Teismą ir buvo jo pirmasis pirmininkas. Lietuvių bendruomenės apylinkės teisėjas Viurcburge ir IRO teisinis tarėjas Švainfurte. Nuo 1949 gyveno JAV.

Mirė 1972 m. gruodžio 4 d., palaidotas Šv. Jurgio kapinėse Kenošoje, Viskonsine, JAV bendrame kape su žmona.

Šaltiniai 

 Lietuvių enciklopedijos leidykla, 1953–1985 m., 140 p. 
 Kalbininkai 
 Žymūs kraštiečiai (Kazlų Rūdos viešoji biblioteka)

Lietuvos teisėjai
Aušrininkai
Lietuvos kalbininkai
Oro užkarda

Oro užkarda () – oro operacijos, skirtos priešo pajėgoms sunaikinti, neutralizuoti ar sustabdyti, iki jos nepradėjo veiksmingai priešintis, tai darant iš tokio nuotolio, kad veiksmų nereiktų derinti su ant žemės veikiančiais savo daliniais. Kartais šie veiksmai įvardijami kaip tolimoji oro parama ().

Oro užkarda, skirtingai nei strateginis bombardavimas, nėra atskira operacija siekianti vien oro jėga palaužti priešo pajėgas. Jos veiksmai yra skirti padėti ant žemės veikiančioms pajėgoms. Pagrindiniai taikiniai yra priešo pajėgų susitelkimo naikinimas/sutrukdymas, jų aprūpinimo reikalingais produktais nutraukimas.

Istorija 
Pirmosios tokio pobūdžio operacijos pradėtos vykdyti dar Pirmojo pasaulinio karo metu, jų pagrindas yra klasikinės oro operacijos, kai turimas pranašumas ore. Vykdant operacijas už fronto linijos, populiariausiais taikiniais tapo geležinkelio linijos, tiltai, tiekimo konvojai. Dėl technologinių dalykų bei aviacijos naujumo karuose, tokie veiksmai buvo greičiau išpuoliai nei nuolatiniai veiksmai.

Antrojo pasaulinio karo metu tokios veiksmų operacijos tapo dažnu reiškiniu, žymiausi veiksmai ir labiausiai nuo to priklausiusios sausumos operacijos buvo Sąjungininkų išsilaipinimas Normandijoje.

Po pasaulinių karų, šie veiksmai buvo gausiai naudoti didžiųjų valstybių per Korėjos, Vietnamo, Irako karus. Taip pat tokia taktika panaudota 1999 m. NATO atakuojant Jugoslaviją, siekiant sustabdyti Slobadano Miloševičiaus pajėgas bei 2011 m. NATO įsitraukus į Libijos pilietinį karą.

Svarbiausi veiksniai 
 Pranašumas ore yra vienas svarbiausių veiksnių, leidžiančių sėkmingai atlikti operacijas su mažais nuostoliais puolančiosioms pajėgoms.
 Operacijų sėkmei labai svarbi žvalgybinė informacija apie taikinius. Pvz., JAV per karą Vietname turėjo menką suvokimą apie Vietkongo pajėgų veikimą, tai baigėsi ne tik nesėkme kare, bet ir milžiniškais nuostoliais civilinei infrastruktūrai bei didele operacijos kaina. To pasekoje, dėl per didelio žiaurumo, smarkiai smuko parama amerikiečių karinei kompanijai pasaulio ir pačių amerikiečių akyse.
 Labai svarbu gebėti veikti bet kokiu oru bei įvertinti žemės paviršiaus veiksnius. Šiais laikais labai svarbus veiksnys – atakavimas naktį.
 Operacijų planuotojai turi būti realistai, nes 100 % rezultato niekada nepavyks pasiekti, visada gali įvykti netikėtumų, nepriklausomai nuo to, kokio tikslumo surinkta žvalgybinė operacija pasirengimui.

Oro užkardų operacijų pavyzdžiai 
 Operation Strangle – Antrojo pasaulinio karo operacija, kuria buvo siekiama sutrikdyti resursų tiekimui geležinkeliu Italijoje.
 Operation Overlord – Antrojo pasaulinio karo operacija, per kurią Prancūzijoje buvo trikdomas Ašies pajėgų aprūpinimas.
 Per Korėjos karą vykdytos amerikiečių operacijos naikinant Šiaurės Korėjos karinius konvojus.
 Operation Odyssey Dawn – NATO operacija prieš Libijos kariuomenę Libijos pilietinio karo metu 2011 m.
 Operation Inherent Resolve – JAV atakos prieš Daesh pajėgas.

Šaltiniai 

Karyba
Aušra Kaziliūnaitė

Aušra Kaziliūnaitė (g. 1987 m. lapkričio 28 d., Vilniuje) – lietuvių poetė.

Biografija 

2011 m. baigė istorijos studijas Lietuvos edukologijos universitete, 2013 m. – religijos mokslų magistrantūrą Vilniaus universitete. Šiuo metu studijuoja filosofijos krypties doktorantūroje.

Aušros Kaziliūnaitės poezija kultūrinėje spaudoje pasirodė 2002 m. Pirmoji knyga „Pirmoji lietuviška knyga“ išleista 2007 m. Rašytoja yra gavusi ne vieną premiją.

Kūrėja yra dirbusi knygų apžvalgininke, kino kritike, žurnaliste. Aktyviai dalyvauja Lietuvos literatūriniame gyvenime: veda kūrybos vakarus, viešai skaito savo eilėraščius, yra sudariusi poezijos almanachų.

Kūryba versta į anglų, rusų, prancūzų, latvių ir kitas kalbas.

Nuo 2012 m. – Lietuvos rašytojų sąjungos narė.

Kūrybos bruožai 

Aušros Kaziliūnaitės kūryba – šiuolaikiška, postmoderni. Poezijoje sugriaunama bet kokia stabili tapatybė. Poezija yra trūkinėjanti, nepaklūstanti jokiems dėsniams, kartais nelogiška ir neturinti aiškiai nusakomos prasmės.

Bibliografija 

 Pirmoji lietuviška knyga (poezija). – Kaunas: Nemunas, 2007.
 20% koncentracijos stovykla (poezija). – Kaunas: Kitos knygos, 2009.
 Mėnulis yra tabletė (poezija). – Vilnius: Lietuvos rašytojų sąjungos leidykla, 2014.

Nuorodos 

 Rašytojų sąjungos informacija 
 Aušros Kaziliūnaitės eilėraščiai

Lietuvos poetai
San Andres Tustla

San Andres Tustla () – miestas pietryčių Meksikoje, Verakruso valstijoje, Los Tustlaso krašte, netoli Meksikos įlankos pakrantės, snaudžiančio Tustlos San Martino ugnikalnio papėdėje, prie San Andreso upės. Verčiamasi turizmu. Namudinė cigarų gamyba. Veikia kelių universitetų filialai, krašto muziejus, Šv. Juozo ir Šv. Andriaus katedra. Apylinkės pasižymi vaizdingais kraštovaizdžiais (Roka Partidos paplūdimys, Enkantados lagūna, Velnio urvas, Ejipantlos krioklys).

Istorija 

Pavadinimas tuxtla nahuatlių kalba reiškia „triušynė“. San Andres Tustla oficialiai įkurta 1580 m. Apylinkės XIX a. buvo svarbus tabako auginimo centras. 1933–1938 m. miestas vadinosi Los Tustlasu.

Meksikos miestai
Tomas Rinkūnas

Tomas Rinkūnas (g. 1984 m.) – Lietuvos aktorius.

Biografija 
2010 m. įgijo aktorinio meistriškumo magistro laipsnį Lietuvos muzikos ir teatro akademijoje (kurso vadovas – Rimas Tuminas). Nuo 2014 m. rudens – Valstybinio Vilniaus mažojo teatro aktorius. Vaidino lietuviškuose serialuose „Nemylimi“, „Svetimi“, „Pasmerkti“, „Moterų laimė“, „Moterys meluoja geriau“, „Rezidentai“, „Mano mylimas prieše“, „Kriminalistai“ bei „Rimti reikalai“.

Pripažinimas 
 2012 m. Auksinis scenos kryžius už geriausius nepagrindinius vaidmenis: Karlas spektaklyje „Plėšikai“ (Nacionalinis Kauno dramos teatras) ir Kasijus spektaklyje „Julijus Cezaris“ (Oskaro Koršunovo teatras)

Lietuvos aktoriai
In Case You Didn’t Know

In Case You Didn’t Know – antrasis studijinis britų atlikėjo Olly Murs albumas, išleistas 2011 m. lapkričio 25 d. Prieš išleidžiant albumą, buvo išleisti du singlai „Heart Skips a Beat“ ir „Dance with Me Tonight“, pasiekę pirmąsias vietas Jungtinės Karalystės singlų reitinge. Nepaisant to, jog albumas sulaukė nevienodų kritikų įvertinimų, jis debiutavo pirmoje Jungtinės Karalystės albumų reitingo vietoje, tapdamas pirmuoju atlikėjo albumu, pasiekusiu reitingo viršūnę.

2014 m. gruodžio mėnesio duomenimis, Jungtinėje Karalystėje parduota per milijoną albumo kopijų.

Dainų sąrašas 

2011 albumai
Raseinių hipodromas

Raseinių hipodromas – hipodromas, esantis Dumšiškiuose, prie kelių  ir  sankirtos Raseinių rajone, skirtas organizuoti lygiosioms žirgų lenktynėms.

2014 m. baigtas renovuoti hipodromas yra vienintelis Baltijos šalyse, tinkantis organizuoti lygiąsias žirgų lenktynes. Raseinių hipodrome yra du bėgimo takai (žolės ir smėlio), įstiklinta tribūna, įrengta per 1500 sėdimų vietų žiūrovams, yra starto mašina.

Istorija 
Raseinių hipodromas įrengtas 1989 m. per pirmąją Lietuvoje Olimpinę dieną. Tačiau žirgų sporto renginiai Lietuvoje neišpopuliarėjo, hipodromas iki 2006 m. nebuvo naudojamas. Tais metais Raseinių hipodrome vėl pradėtos rengti žirgų lenktynės.

LR ūkio ministerijos užsakymu 2008 m. parengtoje Lietuvos hipodromų plėtros studijoje Raseinių hipodromas įvardintas kaip vienas iš nedaugelio veikiantis ir vienas perspektyviausių. 2009–2013 m. sulaukus Europos Sąjungos struktūrinės paramos hipodromas renovuotas ir pertvarkytas. Renovacijai Europos Sąjunga skyrė daugiau nei 4 mln. litų. Siekiant organizuoti tarptautines lygiąsias žirgų lenktynes buvęs žirgų bėgimo tako ilgis prieš renovaciją – 1050 m – buvo per trumpas. Projekto metu rekonstruoti ir įrengti du žirgų bėgimo takai po 1000 m, rekonstruotos tribūnos, padidinant žiūrovų skaičių iki 1534 vietų. 

Po renovacijos pirmosios lygiosios žirgų lenktynės Raseinių hipodrome įvyko 2014 m. birželio 1 d.

Šaltiniai

Nuorodos 

 Oficiali svetainė 

Lietuvos hipodromai
Raseiniai
Girija (upė)

Girija – upelis Lietuvoje, Vilniaus rajone; Žalesos kairysis intakas. Išteka iš Girijos ežero pietrytinio galo, kerta Vilniaus–Utenos plentą, teka per Radžiulių, Žalesos kaimus. Teka į pietryčius, prateka Maišiagalos–Nemenčinės kelią.

Nuo 4 km iki žiočių reguliuota. Upelio dugnas daugelyje vietų plaunamas, formuojasi savigrinda, vietomis dugne auga žolės. 

Upėvardis kilęs nuo žodžio giria, girė („didelis miškas“).

Šaltiniai 

Vilniaus rajono upės
Šarūnas Laužadis

Šarūnas Laužadis (1951 m. rugsėjo 27 d., Švenčionyse) – Lietuvos visuomenės, kultūros ir politikos veikėjas, rašytojas, žurnalistas, nusipelnęs aplinkosaugininkas.

Biografija 
1970 m. baigė Švenčionių Zigmo Žemaičio vidurinę mokyklą, 1975 m. Vilniaus inžinerinį statybos institutą (dabar Vilniaus Gedimino technikos universitetas), kėlė kvalifikaciją Vokietijoje (1999 m.), Izraelyje (2002 m.).

1975–1992 m. dirbo Kolūkių statybos projektavimo institute, 1992–1993 m. Miškų ūkio ministro atstovas spaudai, 1993–1997 m. Lietuvos banke, 1997–1998 m. Žemės ir miškų ūkio ministro atstovas spaudai, 1998–2010 m. Žemės ūkio ministerijoje, 2010–2015 m. VĮ Nemenčinės miškų urėdijoje, 2013–2014 LR Seimo kanceliarijoje, 2015–2017 m. VšĮ Vilniaus informacijos centras, dėstė Vilniaus inžineriniame statybos ir Mokytojų kvalifikacijos kėlimo institutuose.

Veikla 

Dalyvavo Lietuvos persitvarkymo sąjūdžio veikloje, klubo „Švenčionija“ (1991 m.) ir ąžuolų globėjų bendrijos „Ąžuolynas“ (1992 m.) įkūrimo iniciatorius, 1993–2012 m. laikraščio „Ąžuolas“ , 1995–1998 m. laikraščio „Tautininkų žinios“ redaktorius, 1993–1995 m. paruošė programą naujam dėstomam dalykui mokyklose „Lietuvos miškai“, bendradarbiavo regioninėje spaudoje, leidiniuose „Atgimimas“, „Lietuvos aidas“, „Respublika“, „Ūkininko patarėjas“, „Valstiečių laikraštis“, „Ekonomika ir visuomenė“, „Katalikų pasaulis“, „Mūsų girios“ ir kt. Paskelbė per 400 straipsnių aplinkosaugos, etninės kultūros, regionų plėtros ir kt. temomis, rengė pirmuosius nacionalinius teisės aktus agrarinės aplinkosaugos srityje.

Lietuvos žurnalistų sąjungos narys, Lietuvos nepriklausomųjų rašytojų sąjungos narys, portalo DELFI bendradarbis.

Bibliografija 

 Švenčionių krašto legendos (1996 m.)
 Garbusis medi, ąžuole (1996 m.)
 Lietuva – šventų ąžuolų žemė (1997 m.)
 Nalšios žemės paslaptys (1998 m., 2008 m.)
 Lietuvos ąžuolai (1999 m.)
 Ekologija ir etnologija (2000 m.)
 Sakmė apie Merą ir Naglį (2001 m.)
 Sakmė apie Lietuvos ąžuolą (2002 m.)
 Izraelis keliautojo akimis (2004 m.)
 Yra šalis, kur senos pušys ošia (2005 m.)
 Žvilgsnis į Šiaurės ir Vidurio Europos šalis (2005 m.)
 Lietuvos ąžuolo šaknys (2005 m.)
 Nuo Baltijos iki Viduržemio jūros (2006 m.)
 Gyvenamoji aplinka ir ekologija (2007 m.)
 Pažįstama ir dar nežinoma Lietuva (2008 m.)
 Nebaigta sakmė (2008 m.)
 Sveika mityba ir ekologiškas maistas (2010 m.)
 Sakmės ir padavimai apie Nalšios žemę (2017 m.)
Padavimai apie Lietuvos vietovardžius (2019 m.)
Nuo Nalšios pateka saulė (2020 m.)

Šaltiniai 
 Lietuva IV t., Vilnius, mokslo ir enciklopedijų leidybos centras, 2015.
 Lietuvos žiniasklaidos enciklopedija, 2015
 http://www.vrk.lt/statiniai/puslapiai/rinkimai/416_lt/Kandidatai/Kandidatas68337/Kandidato68337Anketa.html
 http://www.vrk.lt/statiniai/puslapiai/n/rinkimai/seim96/kandvl.htm-16979.htm
 Lietuvos Respublikos aplinkos ministro 2013 m. gegužės 14 d. įsakymas Nr. D1-338

Lietuvos aplinkosaugininkai
Lietuvos žurnalistai
Someone to Watch Over Me

Someone to Watch Over Me – trečiasis studijinis škotų atlikėjos Susan Boyle albumas, išleistas 2011 m. lapkričio 1 d. Anot atlikėjos, albume ji perdainuoja savo mėgstamiausias dainas. Taip pat yra keletas originalių dainų, kurias įkvėpė jai parašyti gerbėjų laiškai. Nepaisant to, jog albumas sulaukė nevienodų kritikų įvertinimų, jis debiutavo pirmoje Jungtinės Karalystės albumų reitingo vietoje, tapdamas trečiuoju Boyle albumu, pasiekusiu viršūnę.

Dainų sąrašas 

2011 albumai
Ceremonials

Ceremonials – antrasis studijinis britų grupės „Florence and the Machine“ albumas, išleistas 2011 m. spalio 28 d. Albumo singlas „Spectrum (Say My Name)“ sulaukė didelio pasisekimo visame pasaulyje ir pasiekė pirmąją vietą Jungtinės Karalystės singlų reitinge. Albumas taip pat sulaukė pasisekimo tarp kritikų ir klausytojų. Albumas debiutavo pirmoje Jungtinės Karalystės albumų reitingo vietoje, tapdamas antruoju grupės įrašu, pasiekusiu reitingo viršūnę.

2014 m. gruodžio mėnesio duomenimis, visame pasaulyje parduota per du milijonus albumo kopijų.

2013 m. „Grammy“ apdovanojimuose „Ceremonials“ buvo nominuotas geriausio vokalinio pop albumo nominacijoje, o singlas „Shake It Out“ – geriausio grupinio pop atlikimo.

Dainų sąrašas 

2011 albumai
Noel Gallagher's High Flying Birds (albumas)

Noel Gallagher’s High Flying Bird – debiutinis britų to paties pavadinimo grupės albumas, išleistas 2011 m. spalio 17 d. Tai – pirmasis studijinis Noel Gallagher įrašas po to grupės „Oasis“ išsiskyrimo. Albumas sulaukė daugiausia teigiamų kritikų įvertinimų ir debiutavo pirmoje Jungtinės Karalystės albumų reitingo vietoje, per pirmąją pardavimų savaitę pardavus per 122 tūkstančius kopijų.

2015 m. rugsėjo mėnesio duomenimis, Jungtinėje Karalystėje parduota per 800 tūkstančių albumo kopijų.

Dainų sąrašas 

2011 albumai
Palaukių koplyčia

Palaukių Šv. Pranciškaus koplyčia – veikianti koplyčia Palaukių kaime, Karsakiškio seniūnijoje, Panevėžio rajone. Medinė koplyčia stovi kaimo kapinėse, šalia kelio . Kapinės dar veikiančios, bet čia dabar laidojama tik senosiose kapavietėse. Priklauso Karsakiškio Nukryžiuotojo Jėzaus parapijai. Koplyčiai suteiktas Šv. Pranciškaus vardas. Ji garsėja Šv. Pranciškaus Asyžiečio atlaidais, į kuriuos renkasi tikintieji iš aplinkinių kaimų, Panevėžio bei kitų vietovių, dalyvauja kaimyninės bažnyčios choras. Prie koplyčios auga didelė, išskirtinė pušis su rūpintojėliu šakose, kuri, spėjama, prieš šimtus metų sodinta ant maro aukų kapo.

Istorija 

Palaukių kaimas minimas istorijos šaltiniuose nuo 1556 m., vykdant valakų reformą Upytės valsčiuje. Koplyčia pastatyta 1772 m.

II pasaulinio karo metais ties koplyčia, manoma, sprogo mina, kurios skeveldros susmigo į šalia buvusį pastatą. Išorės sienų rąstus vėliau paslėpė naujos lentos, uždengusios koplyčios fasadą. Tačiau per langus skridusių skeveldrų pėdsakai matomi iki šių dienų. Likusios jais tankiai nusėtos vidaus sienos ir lubos. Pagal vietinių žmonių prisiminimus, pokaryje į koplyčios langus galėjo nusitaikyti ir paleisti seriją kulkų šiose apylinkėse siautę stribai, įtarę ten slepiantis partizanus. Kulkų žymių daugiau matyti choristų balkone. Kulkomis apšaudytas ir kapinėse stovintis akmeninis paminklas. Tai iš gretimo Vepų kaimo pakelės atgabentas pavasarininkų pastatytas paminklas. Po 1970 m. vietos kolūkio pirmininko prašymu paminklas buvo kranu nukeltas ir pastatytas Palaukių kapinėse šalia kitų kapų. Šį savo darbą prisiminė tuometis krano vairuotojas iš Tiltagalių.

2021 m. Palaukių koplyčia Karsakiškio parapijos klebono rūpesčiu buvo suremontuota: perdažytas pastatas, sutvarkytas stogas, pakeista elektros instaliacija. Dar tvirtos koplyčios lubos, taip pat sienos paliktos tokios pačios, su apšaudymų žymėmis, nuo apylinkėse praūžusio paskutinio karo laikų. Remonto darbams pinigų paaukojo viena Karsakiškio seniūnijos giminė, minėjusi artimojo mirties metines.

Architektūra 

Koplyčios pastatas yra 12x7 m dydžio, stačiakampio plano, su apside, priekiniu fasadu atgręžtas į plentą (pietų pusę). Dvišlaičio stogo priekyje iškilęs varpinės bokštelis su varpeliu. Smailę vainikuoja geležinis kryžius su spinduliais. Apsidę dengia trišlaitis stogas. Dešinėje pusėje nuo altoriaus pristatyta zakristija. Sienos ir trikampis frontonas iki remonto buvo apkalti statmenai su lentelėmis. Pagrindinės durys dvivėrės, puoštos dekoratyviniais rombais. Vienanavė koplyčia užsibaigia trisiene presbiterija. Viduje yra balkonas chorui su medinės arkados tvorele.

Šaltiniai

Nuorodos 

 Palaukiuose viešėjo vyskupas
 Petras Juknevičius. Palaukių koplyčia

Panevėžio rajono koplyčios
I Like It When You Sleep, for You Are So Beautiful Yet So Unaware of It

I Like It When You Sleep, for You Are So Beautiful Yet So Unaware of It – antrasis studijinis britų roko grupės „The 1975“ albumas, išleistas 2016 m. vasario 26 d. Prieš išleidžiant albumą, grupė buvo paskelbusi apie netikrą išsiskyrimą, ištrynė savo paskyras visuose socialiniuose tinkluose, vėliau juos atkūrė ir siuntė gerbėjams užslėptas žinutes su žodžiais iš naujojo albumo. Išleistas albumas sulaukė daugiausia teigiamų kritikų įvertinimų ir debiutavo pirmoje Jungtinės Karalhystės albumų reitingo vietoje, per pirmąją pardavimų savaitę pardavus per 58 tūkstančius kopijų. Albumas taip pat debiutavo pirmoje vietoje JAV (pardavus 98 tūkstančius kopijų), Australijoje, Naujojoje Zelandijoje ir Kanadoje.

Dainų sąrašas 

2016 albumai
Taromatas

Taromatas – automatas, surenkantis tarą, ir grąžinantis už ją užstatą. Taromatas išrūšiuoja pakuotes ir jas supresuoja arba sukompaktuoja, taip sumažindamas jų tūrį. Tokiu būdu taupomi tolimesni logistikos kaštai.

Istorija 
Pirmas bandymas užpatentuoti taromatą buvo užfiksuotas 1920 m. Amerikoje.

Pirmas veikiantis taromatas buvo užpatentuotas ir pradėtas naudoti Švedijoje 1950 m.

Šešeriais metais vėliau nei Lietuvoje – 2022 vasario 1 d. – taros grąžinimo sistema buvo įdiegta Latvijoje. Šiaurinėje kaimynėje pridavus taros pakuotę, atgaunamas 10 centų užstatas. Sistemos įdiegimo dieną Latvijoje pradėjo veikti 1350 taros grąžinimo punktų, priimančių tuščią stiklo, plastiko ir aliuminio tarą.

Taromatai Lietuvoje 

Nuo 2016 m. vasario 1 d. Lietuvoje pradėjo veikti vienkartinių gėrimų pakuočių užstato sistema, jos veikla šalyje rūpinasi Lietuvos gėrimų gamintojų, importuotojų bei pardavėjų įsteigta ne pelno organizacija VšĮ „Užstato sistemos administratorius“. 2022 m. pradžioje Lietuvoje veikė 2708 vietos, priimančios depozito tarą. Grąžinus užstato sistemos ženklu pažymėtas pakuotes perdirbti, atgaunamas 10 centų užstatas. Sistemoje dalyvauja metalinės, stiklinės ir plastikinės gėrimų pakuotės pažymėtos užstato sistemos ženklu. Grąžinamos pakuotės turi būti tuščios, išlaikiusios pradinę formą, o pakuočių etiketės turi būti nepažeistos, su aiškiai matomu brūkšniniu kodu, kitu atveju taromatas gali neatpažinti pakuotės. Planuojama, kad iki 2023-ųjų metų taros surinkimo sistema priims stipraus alkoholio, pieno butelius, stiklainius. 

Per šešerius užstato sistemos gyvavimo metus buvo surinkta beveik pusketvirto milijono pakuočių.

Taip pat skaitykite 
 Atliekų tvarkymas

Išnašos

Nuorodos 

 Užstato sistema Lietuvoje

Pakuočių surinkimas
Pempės diena

Pempės diena (taip pat Knyvės diena, Pempinės) – gilias tradicijas lietuvių kultūroje turinti pavasario šventė, vykstanti kovo 19-ąją, per Juozapines, kuomet parskrenda pempės. Atėjus krikščionybei, su šia švente sutapatintos šv. Juozapo varduvės.

Pempė laikoma atbundančios gamtos, atšilimo pranašu. Ši diena – gėlių, merginų ir moterų šventė. Pempinės – kitados gražiai švęstos merginų dienos aidai. Sakoma, kad iki Pempinių reikia prisiverpti, prisiausti – viskas guls į kraičio skrynias. Po to moterys pradeda darželiuose sėti gėles, daržoves daigams. Per Juozapines priartėja pavasario lygiadienis, todėl priimta nuo Juozapinių jau rengtis pavasario darbams. 

Mėgsta žmonės pempę dėl jos budrumo. Vasaros naktigonėse, jei paryčiais prie arklių sėlina vilkas ar arkliavagis, pempės tuoj perspėja, – pradeda skardžiai rėkauti. Jos – vieningos ir narsios, varną ar lingę, besitaikančią prie lizduose sudėtų kiaušinių, puola visu būriu.

Tautosakoje 

Apie pempę sukurta lietuvių liaudies dainų,  patarlių, pasakojimų bei kitų užkalbėjimų, susijusių su šiuo grakščiu paukščiu. Patarlė sako, kad nuo Pempės dienos „lydeka nerštan, o gervė – raistan“.

Pempės dieną spėdavo apie laukiamus metus: jeigu tądien oras geras, metai bus palankūs karvėms ir jaučiams. Gal nuo paukščių nusižiūrėta, kad per gavėnią buvo daroma išimtis, leidžiant jauniesiems tuoktis (Juozapas buvo Marijos sužadėtinis), tik negalima kelti vestuvių.

Įvairūs prietarai:
 Jei pempės žemai skraido, bus lietaus.
 Jei pempė laksto klykdama apie namus, tie namai sudegs arba juose kas nors mirs.
 Jei pempės kiaušinį atneša į namus, tie namai sudegs.
 Jei Pempės dieną giedra, bus pieningi metai.

Šaltiniai

Nuorodos 

 Sąrašas:Lietuvos šventės
  Šv. Juozapas – Pempės šventė
 Juozapinės ir Pempės šventė
 Libertas Klimka. Ateina pavasaris...
 Žurnalas „Žemaičių žemė". Vasario–kovo mėn. šventės 

Lietuvos šventės
Grindeks

Grindeks – Latvijos farmacijos kompanija. Kompanijos akcijos įtrauktos į Rygos vertybinių popierių biržą. Kompanija žymi savo autorine teise gaminti meldoniumo preparatą. Gamina receptinius ir nereceptinius vaistus.

Nuorodos 
 Oficiali svetainė

Latvijos įmonės
Farmacijos įmonės
Kosmonautikos diena

Kosmonautikos diena – jubiliejus, skirtas 1961 m. balandžio 12 d. kosminio skrydžio, kurio metu Jurijus Gagarinas apskrido Žemę erdvėlaiviu Vostok 1, paminėjimui. Jubiliejus yra švenčiamas balandžio 12 d. Rusijoje ir kitose buvusiose TSRS šalyse. 2011 m. balandžio 12 diena buvo paskelbta Tarptautine aviacijos ir kosmonautikos diena.

Šaltiniai 

Tarptautinės dienos
Dami Im

Dami Im (, g. 1988 m. spalio 17 d. Pietų Korėjoje) – Pietų Korėjoje gimusi Australijos dainininkė ir dainų autorė. 2013 metais nugalėjo Australijos muzikiniame projekte „X Faktorius“.

Biografija 
Dami Im gimė 1988 metais Pietų Korėjoje. Kai mergaitei buvo vos devyneri, jos tėvai persikėlė gyventi į Brisbeną. Atlikėja muzika domisi nuo pat mažų dienų, moka groti pianinu ir įgijo klasikinio džiazo dainavimo diplomą.

Dami buvo niekam nežinoma iki 2013 metų, kol nenugalėjo Australijos „X Faktoriuje“. Iki šiol atlikėja išleido 2 albumus – „Dami Im“ ir „Heart Beats“, kurie tapo labai populiarūs ne tik Australijoje, tačiau ir Pietų Korėjoje.

2016-ųjų „Eurovizijos“ konkurso Australijos atstovė.

Diskografija 
 Dream (2011)
 Dami Im (2013)
 Heart Beats (2014)
 Classic Carpenters (2016)

Nuorodos 

 Oficiali svetainė – damiim.com

|-

Australijos dainininkai
Australijos atstovai Eurovizijoje
2016 m. Eurovizijos dalyviai
BFC Daugavpils

BFC Daugavpils (iki 2014 metų - BFC Daugava) yra Latvijos futbolo klubas iš Daugpilio.

Istorija 
Klubas įkurtas 2009 metų gruodžio 11 dieną. 

Nuo 2010 m. žaidė Latvijos futbolo I lygoje. 2013 metais "BFC Daugavpils" nugalėjo Latvijos futbolo Pirmojoje lygoje ir iškovojo teisę žaisti elitiniame divizione. 

2014 metais debiutavo Latvijos futbolo aukščiausioje lygoje. Debiutiniame sezone "BFC Daugavpils" užėmė 8 vietą. 

2016 m. liko paskutiniai Virsliga pirmenybėse ir prarado vietą elitinėje lygoje.

2017 m. klubas licencijavosi ir rungtyniavo Pirmoje lygoje.

Sezonai

Latvijos varžybos 

|}
 Šaltiniai: RSSSF duomenų bazė.

Klubo spalvinė gama 

Mėlynos aprangos. Svečiuose gali žaisti atsarginėmis baltos spalvos aprangomis.

Šaltiniai

Nuorodos 
 [ Oficiali klubo svetainė]
 SOCCERWAY
 SOFASCORE
 FLASHSCORE
 RSSSF (Čempionai ir sezonai)
 RSSSf (Taurių laimėtojai)

daugavpils
Tomas Rapalavičius

Tomas Rapalavičius (g. 1990 m. balandžio 14 d., Telšiuose) – Lietuvos futbolininkas, centro gynėjas. Šiuo metu atstovauja Telšių „Džiugo“ klubui.

Karjera

FC Šiauliai 
Profesionalo karjerą pradėjo FC „Šiauliai“ ekipoje. Nuo 2012 metų žaidė už FC Šiaulių dublerių ekipą.

2013 m. debiutavo A lygoje.

FC Džiugas Telšiai 
2016 m. vasario 1 d. FC Šiauliai nutraukė veiklą ir žaidėjas perėjo į FC Džiugas Telšiai. Nuo 2016 m. atstovavo „Džiugo“ klubą. Tuo metu komanda žaidė Pirmoje lygoje.

2019 m. Pirmoje lygoje sužaidė 27 rungtynes ir pasižymėjo vienu įvarčiu. 2019 m. komanda tapo Pirmos lygos nugalėtojais ir iškovojo teisę žaisti A lygoje.

2020 m. sausį pranešta, kad Rapalavičius ir toliau atstovaus „Džiugo“ klubui.

2021 m. žaidėjas nusitraukė raiščius ir praleido likusią sezono dalį. Spėjo sužaisti vos trejas rungtynes A lygoje 2021 m. sezone.

Statistika 
 A lygos statistika

Spalvų reikšmės: 
 Ekipa žaidė A lygoje;

Trenerio karjera 
2020 m. įgijo UEFA B trenerio licenciją.

Šaltiniai

Nuorodos 
 alyga.lt svetainė
 SOCCERWAY
 lietuvosfutbolas.lt
 Transfermarkt
 fcdziugas.lt
 Globalsportsarchive

Lietuvos futbolininkai
Rolandas Leščius

Rolandas Leščius (g. 1994 m. rugpjūčio 5 d. Kaišiadoryse) – buvęs Lietuvos futbolininkas, žaidęs saugo pozicijoje. Atstovavo Lietuvai žaisdamas nacionalinėje salės futbolo rinktinėje.

Klubinė karjera 

Futbolą pradėjo žaisti gimtojo miesto komandoje. Tuo metu Kaišiadorių „Baltai“ dalyvavo LFF II-os lygos pirmenybėse. Žaidė puolėjo pozicijoje.

FC Šiauliai 

Nuo 2011 m. atstovavo FC Šiauliai. Saugas tuo metu žaidė dublerių komandoje, o 2013 metais debiutavo A lygos pirmenybėse. 2013 metais A lygoje sužaidė 15 kartų. 2014 metais A lygoje pasirodė 8 kartus. 2015 metais sužaidė 12 rungtynių ir pasižymėjo vieną kartą. 2015 m. kovo 13 d. rungtynėse su FK Žalgiris Vilnius pelnė pirmąjį karjeroje įvartį. Vilkėjo marškinėlius pažymėtus 18 numeriu.

FK Kražantė (Kelmės FK) 
2015 m. rungtyniavo Kelmės FK, per 14 sužaistų rungtynių įmušė vieną įvartį ir atliko 8 rezultatyvius perdavimus. Vilkėjo marškinėlius pažymėtus 14 numeriu.

FK Džiugas Telšiai 
Nuo 2016 m. atstovavo Džiugo klubui, kurio pagrinidinė ekipa rungtyniavo LFF I-oje lygoje. Jo marškinėliai buvo pažymėti 17 numeriu. 2016 m. Pirmoje lygoje sužaidė 28 rungtynes ir pelnė vieną įvartį. 2017 m. vasarą buvo sužaidęs 14 rungtynių ir pelnęs 2 įvarčius.

Trenerio veikla 
Baigęs žaidėjo karjerą liko „Džiugo“ klube, buvp Mariaus Šlutos asistentu. 

2022 m. birželio 13 d. paskelbta apie pokyčius klubo trenerių štabe.

Išnašos 

Lietuvos futbolininkai
Adomas Mika (1996)

Adomas Mika (g. 1996 m. liepos 25 d.) – Lietuvos futbolininkas, gynėjas.

Klubinė karjera

FC Šiauliai 
Savo profesionalo karjerą pradėjo Šiauliuose, kur atstovavo Šiaulių klubui. Žaidė pagrindinėje ir dublerių ekipose. 

2013–2015 metais žaidė dublerių komandoje. 

2015 metais A lygoje sužaidė 13 rungtynių, pelnė vieną įvartį, atliko vieną rezultatyvų perdavimą ir buvo gavęs vieną geltoną kortelę.

„Džiugo“ futbolo klubas 
Nuo 2016 m. žaidė FK Džiugas Telšiai ekipoje, kuri rungtyniavo LFF I-oje lygoje. Debiutavo ekipoje rungtynėse su Trakų dubleriais. Jo marškinėliai pažymėti 4 numeriu.

2021 m. „Džiugo“ klubas pateko į A lygą. 2021 m. liepos 30 d. rungtynėse prieš Bangą turėdamas geltoną kortelę dalyvavo susistumdyme su varžovais ir už tai, gavo antrą geltoną kortelę, kuri virto raudona. Tose rungtynėse kapitono raištį dėvėjęs A.Mika buvo priverstas palikti techninę zoną.

Pratęsta sutartis ir 2022 m. sezonui.

Statistika 
 A lygos statistika

Spalvų reikšmės: 
 Ekipa žaidė A lygoje;

Išnašos

Nuorodos 
 alyga.lt svetainė
 lietuvosfutbolas.lt
 SOCCERWAY
 fcdziugas.lt
 Transfermarkt
 Globalsportsarchive

Mika
Steps

Steps – britų pop grupė iš Londono, susiformavusi 1997 m. Per savo karjerą grupė susilaukė didelio pasisekimo, išleidusi šešiolika singlų ir keturis studijinius albumus. Du singlai ir du albumai pasiekė pirmąsias vietas atitinkamuose Jungtinės Karalystės reitinguose. Visame pasaulyje yra parduota per 20 milijonų įrašų. Grupė išsiskirstė 2001 m., tačiau 2011 m. vėl susibūrė.

Diskografija 
 Step One (1998)
 Steptacular (1999)
 Buzz (2000)
 Light Up the World (2012)
 Tears on the Dancefloor (2017)

Nuorodos 
 
 

Jungtinės Karalystės atlikėjai
James Morrison

James Morrison (gimtasis vardas James Morrison Catchpole, g. 1984 m. rugpjūčio 13 d.) – britų atlikėjas iš Derbio. Savo karjerą pradėjo 2006 m., išleidęs debiutinį singlą „You Give Me Something“, kuris susilaukė didelio pasisekimo Europoje, Australijoje, Japonijoje ir Irane. Tais pačiais metais išleistas debiutinis albumas „Undiscovered“, pasiekęs pirmąją vietą Jungtinėje Karalystėje. 2007 m. Morrison laimėjo „Brit Awards“ apdovanojimą geriausio solinio atlikėjo nominacijoje. Šiuo metu Morrison yra išleidęs keturis studijinius albumus, iš kurių du pasiekė pirmąsias vietas Jungtinėje Karalystėje.

Diskografija 
 Undiscovered (2006)
 Songs for You, Truths for Me (2008)
 The Awakening (2011)
 Higher Than Here (2015)

Nuorodos 
 
 

Jungtinės Karalystės atlikėjai
The Awakening

The Awakening – trečiasis studijinis britų atlikėjo James Morrison albumas, išleistas 2011 m. rugsėjo 23 d. Pirmasis albumo singlas „I Won’t Let You Go“ buvo išleistas rugsėjo 16 d. ir pasiekė penktąją vietą Jungtinės Karalystės singlų reitinge. Nepaisant nevienodų kritikų įvertinimų, albumas debiutavo pirmoje vietoje Jungtinėje Karalystėje, tapdamas antruoju atlikėjo įrašu, pasiekusiu pirmąją vietą.

2016 m. duomenimis, visame pasaulyje parduota per milijoną albumo kopijų.

Dainų sąrašas 

2011 albumai
Velociraptor!

Velociraptor! – ketvirtasis studijinis britų roko grupės „Kasabian“ albumas, išleistas 2011 m. rugsėjo 16 d. Albumas sulaukė daugiausia teigiamų kritikų įvertinimų ir debiutavo pirmoje Jungtinės Karalystės albumų reitingo vietoje, per pirmąją savaitę pardavus per 90 tūkstančių kopijų. Tai buvo trečiasis grupės įrašas, pasiekęs reitingo viršūnę.

Dainų sąrašas 

2011 albumai
Example

Elliot John Gleave (g. 1982 m. birželio 20 d.), geriau žinomas kaip Example – britų atlikėjas, dianų autorius, reperis, aktorius bei įrašų prodiuseris. Savo karjerą atlikėjas pradėjo 2004 m., išleidęs keletą singlų. Šiuo metu yra išleidęs penkis studijinius albumus.

Diskografija 
 What We Made (2007)
 Won’t Go Quietly (2010)
 Playing in the Shadows (2011)
 The Evolution of Man (2012)
 Live Life Living (2014)

Nuorodos 
 
 

Jungtinės Karalystės atlikėjai
Hiphopo atlikėjai
Playing in the Shadows

Playing in the Shadows – trečiasis studijinis britų atlikėjo Example albumas, išleistas 2011 m. rugsėjo 4 d. Prieš albumą išleisti singlai „Changed the Way You Kiss Me“ ir „Stay Awake“ pasiekė pirmąsias vietas Jungtinės Karalystės singlų reitinge. Albumas sulaukė daugiausia teigiamų kritikų įvertinimų ir debiutavo pirmoje Jungtinės Karalystės albumų reitingo vietoje, tapdamas pirmuoju Example įrašu, pasiekusiu reitingo viršūnę.

Dainų sąrašas 

2011 albumai
Džosas

Džosas () – miestas vidurio Nigerijoje, Džoso plynaukštėje, 179 km į šiaurės rytus nuo Abudžos; Plynaukštės valstijos administracinis centras. Svarbus plentų mazgas (keliai į Zariją, Baučį, Abudžą, Vukarį), geležinkelio stotis, oro uostas. Svarbus alavo rūdos kasybos centras. Veikia universitetas.

Istorija 

Miestas išaugo britų valdymo laikais, kai pradėta alavo gavyba. Darbas kasyklose pritraukė žmonių iš įvairių šalies vietų. 1967 m. Džosas tapo Benuė–Plynaukštės valstijos sostine, o nuo 1976 m. – Plynaukštės valstijos sostine. XXI a. pr. mieste prasidėjo teroristiniai išpuoliai ir susirėmimai tarp krikščionių bei musulmonų.

Nigerijos miestai
Untitled Unmastered

Untitled Unmastered (rašoma untitled unmastered.) – amerikiečių reperio Kendrick Lamar dainų rinkinys, išleistas 2016 m. kovo 4 d. Albume esančios dainos yra nesutvarkyti demo įrašai, nepatekę į 2015 m. išleistą atlikėjo albumą „To Pimp a Butterfly“. Dainose taip pat išlieka stipri politinė ir psichologinė tematika, muzika maišyta su džiazo, soul, avantgardo bei fanko elementais. Albumas sulaukė didelio kritikų pripažinimo ir debiutavo pirmoje „Billboard 200“ reitingo vietoje, per pirmąją pardavimų savaitę vien JAV pardavus per 178 tūkstančius kopijų. Tai buvo antrasis atlikėjo įrašas, pasiekęs reitingo viršūnę.

Dainų sąrašas 

2016 albumai
Ievos Simonaitytės memorialinis muziejus

Ievos Simonaitytės memorialinis muziejus – memorialinis muziejus Lietuvoje, Klaipėdos rajono savivaldybėje, Priekulėje, Vingio g. 11. Įkurtas 1979 m. buvusiame rašytojos vasarnamyje Priekulėje, Vingio g. 11. Nuo 1984 m. liepos 6 d. lankytojams prieinamoje ekspozicijoje galima susipažinti su I. Simonaitytės gyvenimu ir kūryba. Joje eksponuojamos nuotraukos, dokumentai, visų jos knygų pirmieji leidimai bei kiti asmeniniai daiktai. 

Muziejuje išsaugota autentiška (1961–1978 m.) vasarnamio aplinka: baldai, paveikslai, suvenyrai, dovanos. Darbo kambaryje saugoma asmeninė rašytojos namų biblioteka.

Veikla 

Muziejus mini I. Simonaitytės gimtadienius ir kitas atmintinas datas. Organizuojami susitikimai su I. Simonaitytės literatūrinės premijos laureatais, rengiami naujų knygų pristatymai. Per tarptautines muziejų dienas vyksta renginys „Šviesos naktyje“.

Muziejaus lankytojams suteikiama informacija apie I. Simonaitytės gyvenimą ir kūrybą. Jį aplanko ne tik Lietuvos gyventojai. Būta svečių iš Armėnijos, Australijos, Japonijos, JAV, Lenkijos, Moldovos, Prancūzijos, Rusijos, Slovakijos, Švedijos, Šveicarijos ir kitų šalių.

Edukacinės programos 

 „Kas ji – Ieva Simonaitytė?“ (siūloma vaikams 6-10 m.)
 „Ieva Simonaitytė – Klaipėdos krašto metraštininkė“
 „Simonaitytės skaitymai“ (skaitoma kūrėjos kūryba arba iš jos asmeninio fondo knygų)

Nuorodos 

 

Lietuvos asmenybių muziejai
Priekulė
2016 m. Australijos Grand Prix

2016 m. Australijos Grand Prix – pirmosios 2016 m. Formulės 1 sezono lenktynės. Jos vyko kovo 18-20 dienomis Albert Park trasoje. Tai buvo 21 kartas, kuomet šioje trasoje rengiamas Australijos Grand Prix.

Šiose lenktynėse debiutavo nauja kvalifikacijos sistema, kuomet kas 90 s buvo pašalinamas lėčiausias lenktynininkas. Kvalifikaciją sudarė trys dalys, o pabaigoje dėl pole pozicijos kovojo tik 2 lenktynininkai.

Rezultatai

Kvalifikacija 

Pastaba
 Rio Haryanto gavo 3 starto pozicijų baudą už avariją su Romain Grosjean trečios treniruotės metu.
 Valtteri Bottas gavo 5 starto pozicijų naudą už pavarų dėžės keitimą.

Lenktynės

Įskaitos po lenktynių 

Lenktynininkų įskaita

Komandų įskaita

 <small>Pastabos: pateiktos 5 geriausios vietos.

Šaltiniai 

Formulės 1 Grand Prix
2016 sporte